**PRELIMINARIOJI SUTARTIS DĖL VIEŠOJO JUDRIOJO TELEFONO RYŠIO PASLAUGŲ TEIKIMO**

**(1 PIRKIMO OBJEKTO DALYJE)**

20 m. d.

Vilnius

**Išteklių agentūra prie Lietuvos Respublikos vidaus reikalų ministerijos** (toliau vadinamas – **VRS CPO**), atstovaujama direktoriaus Giedriaus Griškos, ir **Bitė Lietuva, UAB**(toliau – **Tiekėjas**), atstovaujama verslo klientų operacijų ir viešojo sektoriaus pardavimų vadovo , veikiančio pagal 2023 m. gruodžio 6 d. įgaliojimą Nr. 45, toliau kartu ar atskirai vadinamos šalimis, atsižvelgdamos į Lietuvos Respublikos vidaus reikalų ministro 2023 m. vasario 17 d. įsakymą Nr. 1V-71 „Dėl Pirkimų organizavimo ir vidaus kontrolės tvarkos aprašo patvirtinimo“, kuriuo remiantis VRS CPO vykdo vidaus reikalų sistemos centrinės perkančiosios organizacijos funkcijas, vadovaudamiesi Išteklių agentūros prie Lietuvos Respublikos vidaus reikalų ministerijos viešojo pirkimo komisijos 2025 m. lapkričio 13 posėdžio protokolu Nr. P-270, sudarė šią preliminariąją sutartį dėl viešojo judriojo telefono ryšio paslaugų teikimo (toliau – Sutartis), kurios pagrindu ir nustatytomis sąlygomis Lietuvos Respublikos vidaus reikalų ministrui pavestose valdymo srityse veikiančiosios perkančiosios organizacijos (toliau – Užsakovai) sudarys pagrindines viešojo judriojo telefono ryšio paslaugų teikimo sutartis (toliau – Pagrindinė sutartis).

**I SKYRIUS**

**SĄVOKOS**

1. Sutartyje naudojamos sąvokos:

1.1.1. **Konfidenciali informacija** – įvairi su Sutartimi ir jos vykdymu susijusi informacija, nepaisant jos pateikimo būdo, formos ir laikmenos, kurios atskleidimas gali padaryti turtinę ar neturtinę žalą VRS CPO, Tiekėjui, Užsakovui ar trečiųjų asmenų interesams ir / ar kurios atskleidimas nėra pageidaujamas Sutarties šalių, išskyrus Sutarties 10.2 papunktyje nurodytą informaciją.

1.1.2. **Konkursas** – Lietuvos Respublikos viešųjų pirkimų įstatymo nustatyta tvarka dėl šios Sutarties sudarymo VRS CPO įvykdytas viešasis pirkimas Viešųjų pirkimų tarnybos Centrinėje viešųjų pirkimų informacinėje sistemoje (toliau – CVP IS).

1.1.3. **Užsakovas** – subjektas, nurodytas Sutarties 6.1 papunktyje, kuris gali Sutarties pagrindu sudaryti Pagrindinę sutartį.

1.1.4. **Preliminarioji sutartis** – sutartis tarp VRS CPO ir Tiekėjo, kurios tikslas – nustatyti sąlygas, taikomas Pagrindinėms sutartims, kurios bus sudarytos per Sutarties galiojimo laikotarpį.

1.1.5. **Pagrindinė sutartis** –sutartis, kurią sudaro Tiekėjas ir Užsakovas, vadovaudamiesi Sutarties nuostatomis.

1.1.6. **Paslaugos** – viešojo judriojo telefono ryšio paslaugos, kurių techninė specifikacija pateikta Sutarties 1 priede.

1.2. Jeigu yra prieštaravimų tarp Sutarties nuostatų ir likusių priedų, Sutarties nuostatos turi viršenybę likusių priedų nuostatų atžvilgiu.

**II SKYRIUS**

**PASLAUGOS**

1. Tiekėjo siūlomos Paslaugos privalo būti teikiamos pagal Sutarties 1 priede nurodytą Techninę specifikaciją. Paslaugos privalo atitikti su Paslaugų teikimu susijusius teisės aktų reikalavimus. Už Paslaugų teikimą pagal šiame punkte nustatytą reikalavimą yra atsakingas Tiekėjas.

**III SKYRIUS**

**UŽSAKYMO TVARKA**

3.1. Sutarties galiojimo laikotarpiu kiekvienas Užsakovas, esant poreikiui, turi teisę pirkti Paslaugas, kurių techninė specifikacija pateikta Sutarties 1 priede, Sutarties 3 priede nustatytais įkainiais, sudarydami Pagrindines sutartis.

3.2. Atsiradus Paslaugų poreikiui, Užsakovas pateikia užpildytą VRS CPO interneto puslapyje <https://ia.lrv.lt/lt/administracine-informacija/vrs-cpo-katalogas/> skelbiamą rezervavimo formą paslaugoms pirkti (toliau – Rezervavimo forma) VRS CPO. Gavęs VRS CPO patvirtintą Rezervavimo formą, Užsakovas teikia Tiekėjui Paslaugų užsakymą, t. y. tinkamai įformintą ir pasirašytą Pagrindinę sutartį (jeigu Pagrindinė sutartis negali būti pasirašoma elektroniniu parašu, tai pateikiami du Pagrindinės sutarties egzemplioriai) (Sutarties 2 priedas).

3.3. Tiekėjas, gavęs pasirašymui Pagrindinę sutartį, privalo ją pasirašyti ir grąžinti (pasirašant ne elektroniniu būdu – grąžinti vieną Pagrindinės sutarties egzempliorių) Užsakovui ne vėliau kaip per 5 (penkias) darbo dienas nuo Pagrindinės sutarties gavimo momento.

**IV SKYRIUS**

**PASLAUGŲ** **KAINA**

4.1. Preliminariosios sutarties vertė – iki 4 010 000 EUR su PVM.

4.2. Į Paslaugų kainą turi būti įskaičiuoti visi mokesčiai, Paslaugų suteikimo išlaidos ir kitos išlaidos, reikalingos tinkamam Pagrindinės sutarties įgyvendinimui.

4.3. Sutarties kaina (įkainiai) Sutarties galiojimo laikotarpiu gali būti perskaičiuojama (-os) (didinama (-os) ar mažinama (-os):

4.3.1. pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties kainai (įkainiams) vienetų kainoms (įkainiams). Šalims raštu susitarus ir ne vėliau kaip iki Paslaugų perdavimo–priėmimo dokumento pasirašymo dienos, perskaičiuojama tik ta Sutarties kainos (įkainių) dalis, kuriai (-ioms) turėjo įtakos PVM tarifas ir tik pasikeitusio mokesčio dydžiu. Sutarties kainos (įkainių) perskaičiavimą dėl pasikeitusio (padidėjusio ar sumažėjusio) PVM tarifo inicijuoja Apsaugos tarnyba, kreipdamasi į Klientą raštu, pateikdama konkrečius skaičiavimus dėl pasikeitusio mokesčio įtakos Sutarties kainai (įkainiams). Klientas taip pat turi teisę inicijuoti Sutarties kainos (įkainių) perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos (įkainių) perskaičiavimas įforminamas Šalių pasirašomu susitarimu, kuriame užfiksuojama (-os) perskaičiuota (-os) Sutarties kaina (įkainiai) bei šio perskaičiavimo įsigaliojimo sąlygos;

4.3.2. kainų lygio kitimo atveju:

4.3.2.1. Sutartyje numatyti paslaugų teikimo įkainiai gali būti perskaičiuojami, jeigu Valstybės duomenų agentūros (www.stat.gov.lt) kas ketvirtį skelbiamo Ūkio subjektams suteiktų paslaugų grupės „J61 Telekomunikacijos“ vartotojų kainų indekso pokytis (k), apskaičiuotas kaip nustatyta šiame papunktyje, yra didesnis kaip 5 %. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

Nauji įkainiai apskaičiuojami pagal formulę:

a1=a+(k/100×a), kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);

a1 – perskaičiuotas (pakeistas) įkainis (Eur be PVM);

k – pagal vartotojų kainų indeksą Ūkio subjektams suteiktų paslaugų grupės „J61 Telekomunikacijos“ apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k =〖Ind〗\_naujausias /〖Ind〗\_pradžia ×100-100 (proc.), kur

〖Ind〗\_naujausias – kreipimosi dėl kainos perskaičiavimo išsiuntimo kitai Šaliai datą (ketvirtį) naujausias paskelbtas Ūkio subjektams suteiktų paslaugų grupės „J61 Telekomunikacijos“ vartotojų kainų indeksas (<https://osp.stat.gov.lt/statistiniu-rodikliu-analize?indicator=S7R290#/>).

〖Ind〗\_pradžia – laikotarpio pradžios datos (ketvirčio) Ūkio subjektams suteiktų paslaugų grupės „J61 Telekomunikacijos“ vartotojų kainų indeksas. Pirmojo perskaičiavimo atveju laikotarpio pradžia (ketvirtis) yra Pirkimo sutarties sudarymo dienos ketvirtis. Antrojo ir vėlesnių perskaičiavimų atveju laikotarpio pradžia (ketvirtis) yra paskutinio perskaičiavimo metu naudotos paskelbto atitinkamo indekso reikšmės ketvirtis.

4.3.2.2. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.

4.3.2.3. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.

4.3.2.4. Pirmosios peržiūros terminas netaikomas ir peržiūros dažnumas nėra ribojamas.

4.3.2.5. Susitarimas dėl įkainių perskaičiavimo (keitimo) pasirašomas ne vėliau kaip per 10 darbo dienų nuo prašymo perskaičiuoti įkainį gavimo dienos. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę. Perskaičiuoti Paslaugų įkainiai taikomi paslaugoms, teikiamoms po to, kai Šalys pasirašo susitarimą dėl jų perskaičiavimo.

**V SKYRIUS**

**ATSAKOMYBĖ IR SUTARTIES ĮVYKDYMO UŽTIKRINIMAS**

5.1. Tiek VRS CPO, tiek Tiekėjas privalo vykdyti savo įsipareigojimus sąžiningai, stropiai, bendradarbiaudami, kiekviena šalis atsako už kitai šaliai padarytus tiesioginius nuostolius dėl savo įsipareigojimų pagal šią Sutartį nevykdymo ar netinkamo vykdymo.

5.2. Jei VRS CPO nutraukia šią Sutartį su Tiekėju dėl Sutarties 8.3 papunktyje numatytų aplinkybių, Tiekėjas įsipareigoja sumokėti VRS CPO 3 000 Eur (trijų tūkstančių eurų) baudą.

**VI SKYRIUS**

**UŽSAKOVAI**

1. Užsakovais gali būti Lietuvos Respublikos vidaus reikalų ministrui pavestose valdymo srityse veikiančios perkančiosios organizacijos:

6.1.1. Viešojo saugumo tarnyba prie Vidaus reikalų ministerijos.

6.1.2. Finansinių nusikaltimų tyrimo tarnyba prie Lietuvos Respublikos vidaus reikalų ministerijos;

6.1.3. Išteklių agentūra prie Lietuvos Respublikos vidaus reikalų ministerijos;

6.1.4. Informatikos ir ryšių departamentas prie Lietuvos Respublikos vidaus reikalų ministerijos;

6.1.5. Lietuvos Respublikos vidaus reikalų ministerija;

6.1.6. Lietuvos Respublikos vidaus reikalų ministerijos Medicinos centras;

6.1.7. Migracijos departamentas prie Lietuvos Respublikos vidaus reikalų ministerijos;

6.1.8. Policijos departamentas prie Lietuvos Respublikos vidaus reikalų ministerijos ir pavaldžios įstaigos;

6.1.9. Priešgaisrinės apsaugos ir gelbėjimo departamentas prie Vidaus reikalų ministerijos ir pavaldžios įstaigos;

6.1.10. Valstybės sienos apsaugos tarnyba prie Lietuvos Respublikos vidaus reikalų ministerijos ir pavaldžios įstaigos;

6.1.11. Viešoji įstaiga Vidaus reikalų ministerijos projektų valdymo agentūra.

**VII SKYRIUS**

**PRANEŠIMAI IR ATASKAITOS**

1. Visi pagal Sutartį siunčiami pranešimai turi būti pateikti raštu.
2. Sutarties šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, įteikiami asmeniškai Sutarties šalių adresais, nurodytais Sutartyje. Jei adresatas praneša kitą adresą, tai dokumentai privalo būti pristatomi naujuoju adresu.
3. Tiekėjas įsipareigoja VRS CPO ne rečiau kaip kas 6 (šešis) mėnesius teikti ataskaitas apie ataskaitiniu laikotarpiu įvykdytus faktinius Paslaugų pirkimus pagal Sutarties galiojimo laikotarpiu sudarytas Pagrindines sutartis.

7.4. Pasibaigus Sutarties galiojimui (įskaitant atvejus, kai Sutartis yra nutraukiama) Tiekėjas įsipareigoja teikti Sutarties 7.3 papunktyje nurodytas ataskaitas iki tol, kol baigs galioti šios Sutarties pagrindu sudarytos Pagrindinės sutartys.

**VIII SKYRIUS**

**SUTARTIES GALIOJIMAS**

1. Ši Sutartis įsigalioja nuo Sutarties pasirašymo dienos ir galioja 48 (keturiasdešimt aštuonis) mėnesius, jei ji nėra nutraukiama Sutartyje numatytais pagrindais.

8.2. Tiekėjas prieš 20 (dvidešimt) kalendorinių dienų informavęs VRS CPO raštu, gali nutraukti Sutartį tik dėl svarbių priežasčių, jei VRS CPO nevykdo įsipareigojimų arba Pagrindinę sutartį sudaręs Užsakovas nevykdo savo įsipareigojimų ir per 10 (dešimt) kalendorinių dienų nuo raštiško pranešimo, kuriame nurodoma, kokie įsipareigojimai nevykdomi, VRS CPO arba Pagrindinę sutartį sudaręs Užsakovas neįvykdo savo įsipareigojimų, arba atitinkamų įsipareigojimų VRS CPO arba Pagrindinę sutartį sudaręs Užsakovas įvykdyti nebegali.

8.3. VRS CPO prieš 20 (dvidešimt) kalendorinių dienų informavusi Tiekėją raštu gali nutraukti Sutartį esant bent vienai iš šių aplinkybių:

8.3.1. Tiekėjas per VRS CPO nustatytą terminą nepateikia VRS CPO nurodytų dokumentų arba paaiškėja, kad Tiekėjo padėtis atitinka bent vieną pagal Viešųjų pirkimų įstatymo 46 straipsnį Konkurso pirkimo dokumentuose nustatytą pašalinimo pagrindą, Tiekėjas neatitinka Konkurso pirkimo dokumentuose nustatytų reikalavimų, susijusių su nacionaliniu saugumu;

8.3.2. Tiekėjas padarė esminį Pagrindinės sutarties, sudarytos su bet kuriuo iš Užsakovų, pažeidimą ir Užsakovas Pagrindinę sutartį su Tiekėju nutraukė;

8.3.3. Tiekėjas nevykdo įsipareigojimų pagal Sutartį ir per 10 (dešimt) kalendorinių dienų nuo Tiekėjui skirto raštiško pranešimo, kuriame nurodoma, kokie įsipareigojimai nevykdomi, Tiekėjas neįvykdo savo įsipareigojimų, arba šių įsipareigojimų Tiekėjas įvykdyti nebegali;

8.3.4. Sutartis buvo pakeista pažeidžiant Viešųjų pirkimų įstatymo 89 straipsnį;

8.3.5. paaiškėjo, kad Tiekėjas, su kuriuo sudaryta Sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;

8.3.6. paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

8.3.7. paaiškėjo Viešųjų pirkimų įstatymo 37 straipsnio 9 dalyje, 45 straipsnio 21 dalyje ir (ar) 47 straipsnio 9 dalyje nurodytos aplinkybės.

8.4. Sutartis gali būti nutraukta raštišku abipusiu šalių sutarimu.

8.5. Sutarties šalys pasilieka teisę Sutartyje nustatyta tvarka nutraukti ar vykdyti Sutartį be Užsakovų žinios, kuriems suteikiama teisė Sutarties pagrindu sudaryti Pagrindines sutartis.

8.6. Sutarties nutraukimas neturi įtakos bet kurios iki Sutarties nutraukimo sudarytos ir tebegaliojančios Pagrindinės sutarties vykdymui.

8.7. Sutarties nuostatos, numatančios šalių įsipareigojimus, susijusius su ataskaitų teikimu bei Konfidencialios informacijos saugojimu, galioja ir po Sutarties nutraukimo ar galiojimo pabaigos, taip pat galioja bet kuri kita nuostata, kai tiesiogiai arba netiesiogiai nurodoma, kad jos galiojimas nesibaigia nutraukus Sutartį.

**IX SKYRIUS**

**SUTARTIES PAKEITIMAI**

9.1. Sutarties sąlygos Sutarties galiojimo laikotarpiu gali būti keičiamos Sutartyje ir Lietuvos Respublikos viešųjų pirkimų įstatymo 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą, kurios nesutinka keisti, kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

**X SKYRIUS**

**KONFIDENCIALUMAS**

10.1. Tiekėjas ir VRS CPO užtikrina, kad:

10.1.1. jų samdomas ar jiems dirbantis asmuo naudos Konfidencialią informaciją tik Sutarties tikslais;

10.1.2. jų samdomas ar jiems dirbantis asmuo šios Sutarties vykdymo tikslais neatskleis jokios Konfidencialios informacijos jokiam Užsakovui ir / ar jokiam trečiajam asmeniui be išankstinio raštiško Konfidencialios informacijos pateikėjo sutikimo;

10.1.3. jie imasi visų būtinų atsargumo priemonių siekdami užtikrinti, kad jokia Konfidenciali informacija nebūtų atskleista (išskyrus pirmiau minėtus atvejus) ar naudojama jokiais kitais tikslais, išskyrus jų darbuotojams, tarnautojams vykdant Sutartį.

10.2. Konfidencialia informacija nelaikoma:

10.2.1. informacija, kuri yra ar tampa vieša, išskyrus tuos atvejus, kai tai atsitiko pažeidžiant šio skyriaus nuostatas;

10.2.2. informacija, kuri yra teikiama tam, kad ji būtų pateikta viešai ir būtų įmanoma vykdyti Sutartį;

10.2.3. informacija, kuri yra valdoma gavėjo be apribojimų ją atskleisti;

10.2.4. informacija, kuri yra gauta iš trečiųjų asmenų, kurie ją gavo teisėtai, ir jai netaikomi apribojimai dėl atskleidimo;

10.2.5. informacija, kuri privalo būti atskleista pagal įstatymus ar kitus teisės aktus;

10.2.6. informacija apie paslaugų įkainius;

10.2.7. informacija apie Sutarties pagrindu sudarytas Pagrindines sutartis ir jų pagrindu įvykdytų / vykdytinų įsipareigojimų vertes.

**XI SKYRIUS**

**ĮSIPAREIGOJIMŲ PERLEIDIMAS IR SUBTIEKIMAS**

11.1. Šalys negali perleisti savo įsipareigojimų pagal Sutartį.

11.2. Šalių juridinio statuso pasikeitimas neturi įtakos Sutarties galiojimui. Tokiomis aplinkybėmis įsipareigojimai pagal Sutartį pereina šalies teises ir pareigas perimančiam subjektui.

11.3. Tiekėjas turi teisę Sutarties vykdymui pasitelkti:

11.3.1. Sutarties 3 priede nurodytus subtiekėjus, kuriais grindžiama Tiekėjo kvalifikacija;

11.3.2. kitus subtiekėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Tiekėjui nebuvo žinomi kiti subtiekėjai, Tiekėjas po Sutarties įsigaliojimo įsipareigoja ne vėliau kaip likus 2 (dvi) darbo dienoms iki Sutarties ar jos etapo, kurio veiklas vykdys numatomas pasitelkti subtiekėjas, vykdymo pradžios VRS CPO pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti VRS CPO apie minėtos informacijos pasikeitimus visu Sutarties vykdymo metu. Subtiekėjo pasitelkimas nekeičia Tiekėjo atsakomybės dėl Sutarties įvykdymo.

11.4. Apie subtiekėjų keitimą Tiekėjas iš anksto raštu turi informuoti VRS CPO, nurodydamas subtiekėjų pakeitimo priežastis ir būsimus subtiekėjus, kitus ūkio subjektus. Pasitelkdamas ir vėliau keisdamas subtiekėjus Tiekėjas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui. Subtiekėjai gali būti keičiami tik gavus rašytinį VRS CPO sutikimą.

11.5. Tiekėjas gali pakeisti subtiekėjus, jeigu Sutarties vykdymo metu jie:

11.5.1. netinkamai vykdo įsipareigojimus Tiekėjui, nepajėgūs vykdyti įsipareigojimų Tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

11.5.2. Tiekėjo pasiūlyme nurodyto subtiekėjo, kuriuo grindžiama Tiekėjo kvalifikacija, padėtis atitinka bent vieną Viešųjų pirkimų įstatymo 46 straipsnyje nustatytų pašalinimo pagrindų.

11.6. Apie subtiekėjų keitimą Tiekėjas iš anksto raštu turi informuoti VRS CPO, nurodydamas subtiekėjų pakeitimo priežastis ir būsimus subtiekėjus, kitus ūkio subjektus. Pasitelkdamas ir vėliau keisdamas subtiekėjus Tiekėjas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui. Subtiekėjai, kurie buvo nurodyti Tiekėjo pasiūlyme, gali būti keičiami tik gavus rašytinį VRS CPO sutikimą. Jeigu keičiami Tiekėjo pasiūlyme nurodyti subtiekėjai, kuriais grindžiama Tiekėjo kvalifikacija, Tiekėjas privalo pateikti jų pašalinimo pagrindų nebuvimą, kvalifikaciją patvirtinančius dokumentus tai dienai, kai Tiekėjas kreipiasi į VRS CPO su prašymu pakeisti subtiekėjus. Prieš duodamas sutikimą keisti Tiekėjo pasiūlyme nurodytus subtiekėjus, kuriais grindžiama Tiekėjo kvalifikacija, VRS CPO privalo patikrinti naujų, Tiekėjo pasiūlyme nenurodytų, subtiekėjų, kuriais grindžiama Tiekėjo kvalifikacija, pašalinimo pagrindų nebuvimą ir kvalifikacijos atitiktį.

11.7. Tiekėjas atsako už savo subtiekėjų, jų atstovų ir darbuotojų veiksmus, įsipareigojimų nevykdymą bei aplaidumą. Subtiekimo sutarties sudarymas neatleidžia Tiekėjo nuo jokių jo įsipareigojimų pagal Sutartį ir / ar Pagrindinę sutartį, ir nesukuria sutartinių santykių tarp subtiekėjo ir VRS CPO ir / ar Užsakovo.

**XII SKYRIUS**

**NENUGALIMA JĖGA (FORCE MAJEURE)**

12.1. Nė viena Sutarties šalis nėra laikoma pažeidusia Sutartį arba nevykdančia savo įsipareigojimų pagal Sutartį, jei įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos.

12.2. Jei kuri nors Sutarties šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jei VRS CPO raštu nenurodo kitaip, Tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.

12.3. Jei nenugalimos jėgos (*force majeure*) aplinkybės trunka ilgiau kaip 30 (trisdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Tiekėjui suteiktas, bet kuri Sutarties šalis turi teisę nutraukti Sutartį įspėdama apie tai kitą šalį prieš 30 (trisdešimt) kalendorinių dienų. Jei pasibaigus šiam 30 (trisdešimties) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**XIII SKYRIUS**

**BAIGIAMOSIOS NUOSTATOS**

13.1. Jei Tiekėjas veikia jungtinės veiklos (partnerystės) pagrindu, partneriai yra solidariai atsakingi už Sutarties nuostatų vykdymą pagal Lietuvos Respublikos įstatymus ir kitus teisės aktus. Jungtinės veiklos sutartimi nustatytų partnerių keitimas be išankstinio raštiško VRS CPO sutikimo yra laikomas Sutarties pažeidimu.

13.2. VRS CPO pažymi, kad nėra įsipareigojusi dėl konkrečios Užsakovų užsakomos Paslaugų apimties ar užsakymų vertės. Be to, Tiekėjas pripažįsta ir sutinka, kad jis sudarė Sutartį neturėdamas tokių garantijų.

13.3. Sutarčiai aiškinti ir ginčams spręsti taikoma Lietuvos Respublikos teisė.

13.4. Ši Sutartis sudaroma lietuvių kalba. Visas susirašinėjimas vykdomas lietuvių kalba.

13.5. VRS CPO paskirtas asmuo, atsakingas už Sutarties vykdymą, yra Karolis Klusevičius (el. paštas: karolis.klusevicius@vrm.lt, tel. +37052717242). Tiekėjo už Sutarties vykdymą paskirtas asmuo yra vyresnysis svarbiausių verslo klientų vadybininkas Alvaras Putna (el. paštas: [@bite.lt](mailto:alvaras.putna@bite.lt), tel. +3706).

13.6. Visi ginčai, kylantys iš Sutarties, sprendžiami gera valia ir bendru šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš šalių pateikė prašymą raštu kitai šaliai su siūlymu pradėti derybas.

13.7. Sutartyje nurodyti šalių rekvizitai ir kontaktiniai duomenys gali būti keičiami informuojant kitą Sutarties šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi. Šalis, neinformavusi kitos šalies per nustatytą terminą apie minėtus pakeitimus, negali reikšti pretenzijų, jog kita šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos šalies rekvizitus.

13.8. Visi Sutarties priedai yra neatskiriamos sudedamosios Sutarties dalys:

13.8.1. Sutarties 1 priedas – Techninė specifikacija, 12 lapų;

13.8.2. Sutarties 2 priedas – Pagrindinės sutarties dėl viešojo judriojo ryšio paslaugų teikimo projektas, 40 lapų;

13.8.3. Sutarties 3 priedas – Tiekėjo pasiūlymas [su visais paaiškinimais ir papildymais], 4 lapai.

**XIV SKYRIUS**

**ŠALIŲ REKVIZITAI**

|  |  |
| --- | --- |
| **PIRKĖJAS**  **Išteklių agentūra prie Lietuvos Respublikos vidaus reikalų ministerijos**  Duomenys kaupiami ir saugomi Juridinių  asmenų registre, kodas 188729923  PVM mokėtojo kodas LT887299219  Šventaragio g. 2, 01510 Vilnius  Tel. (+370 5) 271 8899  El. paštas: ia@vrm.lt  A. s. LT30 4040 0636 1000 1072  Lietuvos Respublikos finansų ministerija  Finansų įstaigos kodas 40400  Direktorius  Giedrius Griška | **TIEKĖJAS**  **Bitė Lietuva, UAB**  Duomenys kaupiami ir saugomi Juridinių  asmenų registre, kodas 110688998  PVM mokėtojo kodas LT106889917  Žemaitės g. 15, 03118 Vilnius  Tel. 1501  El. paštas: bendraukime@bite.lt  A.s. LT 61 7300 0100 8913 9436  AB SWEDBANK  Banko kodas 73000  Verslo klientų operacijų ir viešojo sektoriaus pardavimų vadovas |